পবিত্র ঈদুল ফিতর উপলক্ষে বাঘাইছড়িতে ফুটবল টুর্নামেন্ট - ২০২৪ এর ফাইনাল খেলা অনুষ্ঠিত..

Sat, 26 Apr 2025 04:03:24 +0000

রাঙ্গামাটি বাঘাইছড়িতে পবিত্র ঈদুল ফিতর উপলক্ষে জমকালো আয়োজনের মধ্যদিয়ে ফুটবল টুর্নামেন্ট-২০২৪ এর ফাইনাল খেলা অনুষ্ঠিত হয়েছে।

শুক্রবার (২৫ এপ্রিল) বিকেল সাড়ে ৩ ঘটিকায় মুসলিম ব্লক সরকারি প্রাঃ বিদ্যালয় সংলগ্ন মাঠে মুসলিম ব্লক ফুটবল একাদশ এর আয়োজনে চুড়ান্ত পর্বের ফাইনাল খেলাটি অনুষ্ঠিত হয়।

খেলার পূর্বে ফিলিস্তিনীদের সমর্থনে ফিলিস্তিনী জাতীয় পতাকা হাতে খেলোয়াড়রা মাঠে নামে।

উক্ত অনুষ্ঠানে খেলা পরিচালনা কমিটির সভাপতি মো: সেলিম জাবেদ মুসা এর সভাপতিত্বে উদ্বোধক হিসেবে উপস্থিত ছিলেন, বাঘাইছড়ি পৌর বিএনপির সভাপতি মোঃ নিজাম উদ্দিন বাবু।

এসময় বিশেষ অতিথি হিসেবে উপস্থিত ছিলেন,বাঘাইছড়ি উপজেলা বিএনপির সভাপতি মোঃ ওমর আলী, বাঘাইছড়ি থানা অফিসার ইনচার্জ হুমায়ুন কবির, পৌর বিএনপির সাধারণ সম্পাদক মোঃ রহমত উল্লাহ খাজা,উপজেলা বিএনপির সহ সভাপতি আবুল কালাম, খেলা পরিচালনা কমিটির প্রধান উপদেষ্টা ও বাঘাইছড়ি উপজেলা বিএনপি'র সহ-সভাপতি নূর মোহাম্মদ, সহ উপজেলা ও পৌর বিএনপি'র নেতাকর্মী ও বৃহত্তর মুসলিম ব্লক এলাকার গণ্যমান্য ব্যক্তিবর্গ।

উক্ত খেলায় প্রতিদ্বন্দ্বীতা করেন "মুসলিম ব্লক ফ্রেন্ডশিপ একাদশ বনাম পশ্চিম মুসলিম ব্লক যুব উন্নয়ন ক্লাব।

নির্ধারিত সময়ে শেষে "মুসলিম ব্লক ফেন্ডশিপ ফুটবল একাদশকে ২-১ গোলে পরাজিত করেন পশ্চিম মুসলিম ব্লক যুব উন্নয়ন ক্লাব বিজয়ী লাভ করে।

উক্ত খেলায় আমন্ত্রিত অতিথিরা বলেন, এই খেলাটি হওয়ার কথা ছিলো গত বছরে। একটু সমস্যা হওয়ার কারণে খেলাটি স্থগিত করা হয়েছিলো। তারা আরো বলেন খেলাধুলায় মানুষের মন ভালো রাখে,খারাপ কাজ থেকে বিরত রাখে এবং যুবসমাজকে মাদক সন্ত্রাসমুক্ত করতে খেলাধুলায় আসতে সকল যুবকদের আহ্বান জানান।

পরে চ্যাম্পিয়ন দলকে বিশ হাজার টাকা ও রানার্স আপ দলকে দশ হাজার টাকা প্রাইজমানি ও উভয় দলের খেলোয়াড়দের মাঝে দলীয় ট্রফি ও ব্যাক্তিগত এবং অতিথিদের পুরস্কার বিতরণ করা হয়।