বড়াইগ্রামে সোনালী অতীত প্রীতি ফুটবল টুর্নামেন্ট অনুষ্ঠিত

Tue, 10 Jun 2025 04:02:05 +0000

⁣নাটোরের বড়াইগ্রামে সোনালী অতীত প্রীতি ফুটবল টুর্নামেন্ট অনুষ্ঠিত হয়েছে। সোমবার বিকেলে উপজেলার রাজাপুর উচ্চ বিদ্যালয় মাঠ প্রাঙ্গনে এই প্রীতি ফুটবল টুর্নামেন্ট অনুষ্ঠিত হয়। এসময় একটি র‍্যালি বের করা হয়। র‍্যালিটি রাজাপুর বাজারে বিভিন্ন সড়ক প্রদক্ষিণ করে রাজাপুর উচ্চ বিদ্যালয় মাঠ প্রাঙ্গনে এসে শেষ হয়। পরে সেখানে ৪০ অনূর্ধ্ব প্রাক্তন ফুটবল খেলোয়াড়দের অংশগ্রহণে এক প্রীতি ফুটবল টুর্নামেন্ট অনুষ্ঠিত হয়।এ সময় বড়াইগ্রাম উপজেলা বিএনপির সাবেক যুগ্ম সম্পাদক শামসুল আলম রনি, উপজেলা ছাত্রদলের সাবেক সাংগঠনিক সম্পাদক শরিফুর রহমান সুজন, মুলাডুলি ইউনিয়ন যুবদলের সদস্য সচিব আলী আকবর। টুর্নামেন্ট বাস্তবায়ন কমিটির সদস্য কামরুল হাসান, রাশেদ খান মাসুম, প্রভাষক কে এম কল্লোল সহ প্রায় দুই শতাধিক রাজাপুর ও এর আশেপাশের প্রাক্তন ফুটবল খেলোয়াড় এসময় উপস্থিত ছিলেন।