তরুণরাই পারে সমাজকে মাদক ও সামাজিক অবক্ষয় দূর করতে— বিএনপি নেতা মির্জা মোস্তফা জামান

Fri, 08 Aug 2025 18:03:51 +0000

⁣সিরাজগঞ্জের রায়পুর ফুটবল ক্লাবের উদ্যোগে আয়োজিত এক প্রীতি ফুটবল ম্যাচে বিবাহিত একাদশ ২-০ গোলে অবিবাহিত একাদশকে পরাজিত করেছে। শুক্রবার (৮ আগস্ট) বিকেল ৪টায় সরকারি শিশু পরিবার মাঠে অনুষ্ঠিত এই উত্তেজনাপূর্ণ খেলাটি দেখতে মাঠে ছিল উপচে পড়া দর্শক।

খেলার শুরু থেকেই দুই দলই আক্রমণাত্মক খেলা উপহার দেয়। প্রথমার্ধে বেশ কিছু সুযোগ তৈরি হলেও গোল করতে ব্যর্থ হয় উভয় পক্ষ। দ্বিতীয়ার্ধের মাঝামাঝি সময়ে বিবাহিত একাদশ পরপর দুটি গোল করে জয়ের পথ নিশ্চিত করে। দর্শকদের উচ্ছ্বাস, চিৎকার আর করতালিতে মাঠ মুহূর্তে উৎসবমুখর হয়ে ওঠে।

ম্যাচের উদ্বোধন এবং বিজয়ীদের হাতে পুরস্কার তুলে দেন প্রধান অতিথি, জেলা বিএনপির সাংগঠনিক সম্পাদক মির্জা মোস্তফা জামান। পুরস্কার বিতরণী অনুষ্ঠানে তিনি বলেন— "খেলাধুলা তরুণ সমাজকে মাদক ও সামাজিক অবক্ষয় থেকে দূরে রাখে। আজকের এই আয়োজন প্রমাণ করে, সিরাজগঞ্জের মানুষ খেলাধুলাকে কতটা ভালোবাসে। এ ধরনের আয়োজন ভ্রাতৃত্ব ও সৌহার্দ্যপূর্ণ সম্পর্ক গড়ে তোলে।"

তিনি আয়োজকদের ধন্যবাদ জানান এবং ভবিষ্যতেও এমন সুন্দর আয়োজন চালিয়ে যাওয়ার আহ্বান জানান।

অনুষ্ঠানে প্রধান মেহমান ছিলেন জেলা বিএনপির যুগ্ম সাধারণ সম্পাদক মিলন ইসলাম খান। বিশেষ অতিথি হিসেবে উপস্থিত ছিলেন জেলা ছাত্রদলের সাবেক সাধারণ সম্পাদক ও জেলা বিএনপির সদস্য আসলাম উদ্দিন, জেলা বিএনপির ছাত্র বিষয়ক সম্পাদক খোরশেদ আলম মিন্টু, সহ-প্রচার সম্পাদক জিন্নাহ সরদার, সিরাজগঞ্জ পৌর বিএনপি নেতা মোঃ শহিদুল ইসলাম, ধানবান্ধি ১০ নং ওয়ার্ড বিএনপির সহ-সভাপতি শফিকুল ইসলাম।

এছাড়াও উপস্থিত ছিলেন জেলা স্বেচ্ছাসেবক দলের যুগ্ম আহ্বায়ক আকাশ খন্দকার, জেলা ছাত্রদলের যুগ্ম সাধারণ সম্পাদক তাইবুল হাসান, জেলা স্বেচ্ছাসেবক দলের সদস্য সোহেল রানা হামিদ, ইসলামীয় সরকারি কলেজ ছাত্রদলের সাবেক সাংগঠনিক সম্পাদক জিসান সরদার, বৈষম্যবিরোধী ছাত্র আন্দোলনের নেতা সেজান সরদার, পৌর জাসাস সভাপতি সাইফুল ইসলাম, সাধারণ সম্পাদক শাওন আহমেদ, যুগ্ম সাধারণ সম্পাদক কামরুজ্জামান সোহাগ, সাবেক পৌর বিএনপির ছাত্র বিষয়ক সম্পাদক জাকির হোসেন, ওয়ার্ড বিএনপি নেতা সেজাব শিকদার ও সেলিম শিকদার এবং ওয়ার্ড জাসাস সভাপতি নয়ন ইসলামসহ এলাকার গণ্যমান্য ব্যক্তিবর্গ।

পুরস্কার বিতরণী শেষে বিজয়ী ও রানার্সআপ উভয় দলকে অভিনন্দন জানান অতিথিরা। আয়োজনটি শুধু একটি ফুটবল ম্যাচেই সীমাবদ্ধ থাকেনি—এটি ছিল মিলনমেলার এক প্রাণবন্ত উদাহরণ, যা সমাজে ইতিবাচক বার্তা পৌঁছে দিয়েছে।